Държавен вестник, бр. 61, 2014 г., стр. 53

БРОЙ  61	
Д Ъ Р Ж А В Е Н  В Е С Т Н И К 	
СТР.  53  
24. „Каламитет“ е масова поява на непри­
ятел, свързана с нанасянето на значителни 
повреди по растенията.
25. „Карантина“ е комплекс от временни 
ограничителни мерки, наложени върху рас­
тения, растителни продукти и други обекти 
или дейност.
26. „Карантинен вредител“ е вредител, 
който има потенциално значение за иконо­
миката на застрашена зона и който още не е 
установен в тази зона или вече се намира в 
нея, но не е широко разпространен и е обект 
на официален контрол.
27. „Категория на употреба“ е определяне 
на продукт за растителна защита към дадена 
група с цел ограничаване на употребата му 
до определена категория потребители.
28. „Консултант“ е лице, което е придоби­
ло съответните знания и предоставя съвети 
относно управлението на вредителите и без­
опасната употреба на продукти за растителна 
защита в рамките на професионалната си 
дейност или като търговска услуга.
29. „Контролна проба“ е количество от 
растения, растителни продукти, продукти за 
растителна защита, торове, подобрители на 
почвата, биологично активни вещества или 
хранителни субстрати, което при лабораторно 
изследване дава обективна и пълна оценка за 
съответствие на цялото количество/партида 
от тях с регламентираните за тях изисквания.
30. „Коформуланти“ са веществата или 
препаратите по чл. 2, параграф 3, буква „в“ 
от Регламент (ЕО) 1107/2009.
31. „Местен пазар“ е област по смисъла на 
Закона за административно-териториалното 
устройство на Република България, в която са 
произведени растения и растителни продукти 
и се предлагат за продажба.
32. „Неразрешена употреба“ е употреба на 
разрешен продукт за растителна защита извън 
посоченото в разрешението му за пускане на 
пазара и употреба.
33. „Оборудване за прилагане на продукти 
за растителна защита“ е апарат, специално 
предназначен за прилагане на продукти за 
растителна защита, включително принадлеж­
ности, които са от съществено значение за 
ефективното функциониране на това оборуд­
ване, като дюзи, манометри, филтри, сита и 
приспособления за почистване на резервоари.
34. „Опасност за растенията и растителните 
продукти“ е каламитет или епифитотия, или 
проникване, разпространение и/или масово 
намножаване на вредители по растенията 
и растителните продукти, или заплаха от 
проникване, разпространение и/или масово 
намножаване на вредители, водещи до зна­
чителни икономически загуби.
35. „Оригинална опаковка“ е опаковката на 
производител на продукт за растителна защита 
с етикет и партиден номер, която е одобрена 
в процеса на разрешаване за пускане на па­
зара и употреба на продукта за растителна 
защита по вид и вместимост на опаковката, и 
вид и характеристики на материала, от който 
е направена.
36. „Партида от растения, растителни 
продукти и други обекти“ са определен брой 
единици от един вид, идентифициращ се чрез 
хомогенността на състава си и произхода, 
представляващи част от пратка.
37. „Пестицид“ е продукт за растителна 
защита.
38. „Повторно“ е нарушението, извършено 
в едногодишен срок от влизането в сила на 
наказателното постановление, с което е нало­
жено наказание за същото по вид нарушение.
39. „Показател за риска“ е резултатът от 
метод на изчисление, който се използва за 
оценка на рисковете от пестицидите за здра­
вето на хората и/или околната среда.
40. „Подобрители на почвата“ са материали, 
които се прибавят към почвата, чиято главна 
функция е подобряване на физичните и/или 
химичните свойства и/или на биологичната 
активност на почвата.
41. „Праг на икономическа вредност“ е 
плътност от популацията на вредителя, при 
която загубите от добива надвишават двой­
ните разходи, необходими за провеждане на 
химична борба.
42. „Пратка“ е количество стоки, предмет 
на един и същ документ, необходим съгласно 
митническите изисквания, като единен фи­
тосанитарен сертификат или мярка. Пратката 
може да се състои от една или повече партиди.
43. „Продукти за растителна защита“ са 
продукти по чл. 2, параграф 1 от Регламент 
(ЕО) 1107/2009.
44. „Професионален потребител“ е лице, 
което използва продукти за растителна защита 
в рамките на професионалната си дейност.
45. „Разрешен продукт за растителна защи­
та“ е всеки продукт за растителна защита, за 
който има разрешение за пускане на пазара 
и употреба.
46. „Разрешена употреба“ е приложение на 
продукт за растителна защита при определе­
ни растения и растителни продукти и срещу 
определен вредител при условия на употреба, 
посочени в разрешението за пускане на пазара 
и употреба на продукта.
47. „Растителен паспорт“ е официален 
етикет, който удостоверява, че разпоредбите, 
отнасящи се до фитосанитарните норми и 
специфични изисквания, са спазени.
48. „Растителни продукти“ са продукти от 
растителен произход, включително зърно, не­
преработени или претърпели обикновена пре­
работка, доколкото това вече не са растения.
49. „Синергисти“ са веществата или пре­
паратите по чл. 2, параграф 3, буква „б“ от 
Регламент (ЕО) 1107/2009.